Diari Oficial de la Generalitat Valenciana


Sumari del DOGV 6196, del 01-02-2010 (2009/14517)

Notificació de la sentència dictada en el judici verbal de desnonament 001833/2008.
-----------------------------------------------------------------------------------

### Dades del document

Número de DOGV
:   6196

Data del DOGV
:   01-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14702


Data del document
:   08-10-2009

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal de desnonament 001833/2008. [2009/14380]  
Judici verbal 001833/2008  
Part demandant: Miguel Alejandro Canto Ortuño.  
Part demandada: Baksa Giedrus.  
Sobre verbals arrendaticis.   
En el judici a què es fa referència s'ha dictat la resolució que té el text que literalment és com segueix:   
«Sentència número 525/09   
Benidorm, 11 de setembre de 2009  
José Antonio Pérez Nevot, magistrat titular del Jutjat de Primera Instància número 2 d'aquesta ciutat i partit judicial, he vist aquestes actuacions de judici verbal sobre desnonament per falta de pagament de les rendes que, amb el número 1833 de 2008 s'han seguit davant d'aquest Jutjat, a instàncies de Miguel Alejandro Antonio Cantó Ortuño, representant-se a si mateix, ja que està col·legiat com a procurador habilitat per a actuar davant d'aquest partit, i Miguel Rodríguez Ladrón de Guevara, contra Baksa Giedrus, en situació processal de rebel·lia, i atesos els següents.  
Antecedents de fet   
Primer. Amb data de 19 de novembre de 2008 va correspondre a aquest Jutjat un escrit de demanda presentat per Díaz Siles, en la representació indicada en l'encapçalament d'aquesta sentència. En aquest escrit, després d'al·legar els fets i fonaments de dret que considerava que hi eren d'aplicació acabava sol·licitant que es dictara una sentència per la qual es declarara resolt el contracte d'arrendament que uneix ambdues parts i es condemnara a lliurar l'habitatge siti en el pis 4t, 5, de l'edifici Atalaya, ubicat al carrer de Callosa d'En Sarrià de la cala de Finestrat (Benidorm), amb imposició de les costes processals. Aquesta petició es fundava, essencialment, en l'impagament per part del demandat de les rendes convingudes en el contracte d'arrendament que vincula ambdues parts. A l'escrit anterior s'adjuntaven diversos documents.   
Segon. Admesa a tràmit la demanda anterior es va citar de forma legal les parts per a celebrar la vista oral.   
Tercer. El dia 11 de setembre de 2009 es va celebrar vista a la sala d'audiència d'aquest Jutjat, amb el resultat que documenta el disc compacte en què va quedar registrada sota la fe pública judicial. La part actora va ratificar el seu escrit de demanda. No havent comparegut la part demandada de la forma legal, aquesta va ser declarada en rebel·lia, i se'n va disposat el desnonament sense més tràmits.   
Quart. En la tramitació d'aquest procediment s'han seguit totes les prescripcions legals, llevat d'alguns terminis processals, a causa de l'acumulació d'assumptes que suporta aquest Jutjat.   
Fonaments de dret   
Primer. L'actora exercita una pretensió sumària de condemna de la part demandada perquè es declare resolt el contracte d'arrendament que uneix ambdues parts i es condemne a lliurar l'habitatge siti al pis 4t, 5, de l'edifici Atalaya, ubicat al carrer de Callosa d'En Sarrià, de la cala de Finestrat (Benidorm), amb imposició de les costes processals.   
La pretensió anterior es funda, essencialment, en l'impagament de les rendes a què el demandat s'havia obligat en virtut del contracte d'arrendament subscrit entre ambdues parts.   
Segon. L'article 440.3 de la Llei d'Enjudiciament Civil (redactat per la disposició addicional 3.7 de la Llei 23/2003, de 10 de juliol, de Garanties en la Venda de Béns de Consum) estableix el que segueix: en els casos de demandes de desnonament de finca urbana per falta de pagament de rendes o quantitats degudes, el tribunal indicarà, si pertoca, en la citació per a la vista, la possibilitat d'enervar el desnonament d'acord amb el que estableix l'apartat quart de l'article 22 d'aquesta llei; com també, si el demandant ha manifestat en la seua demanda que assumeix el compromís a què es refereix l'apartat tercer de l'article 437, que l'acceptació d'aquest compromís equivaldrà a un assentiment amb els efectes de l'article 21, per a la qual cosa atorgarà un termini de cinc dies al demandat perquè manifeste si accepta el requeriment. També s'advertirà al demandat que, si no hi compareix a la vista, se'n declararà el desnonament sense més tràmits. Igualment, el tribunal fixarà en la interlocutòria d'admissió el dia i l'hora perquè tinga lloc, si pertoca, el llançament, que podrà ser en un termini inferior a un mes des de la data de la vista, advertint al demandat que, en cas que la sentència siga condemnatòria i no siga objecte de recurs, es procedirà al llançament en la data fixada si ho sol·licita el demandant en la forma previnguda en l'article 549. L'article 308 de la Llei d'Enjudiciament Civil, per la seua banda, indica en el paràgraf primer que si la part citada per a l'interrogatori no compareix en el judici, el tribunal podrà considerar reconeguts els fets en què la dita part hi haguera intervingut personalment i la fixació com a cert dels quals li siga completament perjudicial, a més d'imposar-li la multa a què es refereix l'apartat quart de l'article 292 d'aquesta llei.   
Una vegada posats en relació ambdós preceptes, he de concloure que ha sigut voluntat del legislador, en aquest tipus de processos, establir una excepció a la regla general sobre el valor que es puga donar a la rebel·lia del demandat, al qual en uns altres assumptes es té per frontalment oposat a la pretensió de l'actor per aplicació de l'article 496.2 de la Llei d'Enjudiciament Civil. En los processos de desnonament per falta de pagament de les rendes, de naturalesa sumària, la rebel·lia comporta, per tant, un assentiment a la pretensió exercitada.   
Quart. En el caso que ens ocupa, Baksa Giedrus no va comparéixer a l acte del judici oral amb la postulació necessària, a pesar que així se li fera saber en la cèdula de citació, amb advertència expressa que en cas d'incompareixença se procediria al llançament. Per tot això, aplicant el precepte indicat, pertoca declarar el desnonament sense més tràmits.   
Cinqué. Aquesta sentència no té els efectes de cosa jutjada (art. 447.2 Llei d'Enjudiciament Civil).   
Sisé. Com que pertoca estimar íntegrament la demanda, la part demandada ha de pagar les costes d'aquesta instància d'acord amb el criteri del venciment objectiu i tenint en compte que el cas enjudiciat no presenta dubtes seriosos de fet ni de dret (art. 394 Llei d'Enjudiciament Civil).   
Dispositiva   
Estime de forma íntegra la demanda interposada per Miguel Alejandro Antonio Cantó Ortuño contra Baksa Giedrus, en situació processal de rebel·lia:   
1. Declare resolt el contracte d'arrendament de l'habitatge siti al pis 4t, 5, de l'edifici Atalaya, ubicat al carrer de Callosa d'En Sarrià de la cala de Finestrat (Benidorm), subscrit entre ambdues parts amb data de 27 de desembre de 2007.   
2. Condemne Baksa Giedrus a desallotjar l'habitatge siti al pis 4t, 5, de l'edifici Atalaya, ubicat al carrer de Callosa d'En Sarrià de la cala de Finestrat (Benidorm) amb l'advertència de llançament si no ho fa voluntàriament en el termini que es fixe.   
3. Condemne Baksa Giedrus a pagar les costes d'aquesta instància. Notifiqueu-ho de forma legal a les parts i feu-los saber que contra aquesta sentència es pot interposar un recurs d'apel·lació que, si pertoca, haurà de preparar-se dins d'un termini de cinc dies comptadors des de la notificació d'aquesta resolució, mitjançant un escrit que ha de complir els requisits previstos en l'article 457.2 de la Llei 1/2001, de 7 de gener, d'Enjudiciament Civil, i amb la consignació prèvia de les rendes vençudes i d'aquelles que haja de pagar de bestreta, perquè el resolga, amb la tramitació legal prèvia, l'Audiència Provincial d'Alacant.   
Aquesta és la meua sentència, de la qual s'expedirà una testimoniança per a incorporar-la a les actuacions i es portarà l'original al llibre de sentències, jutjant definitivament en primera instància, que pronuncie, mane i firme».  
Atés que es desconeix el domicili o la residència actuals de la part demandada, mitjançant la diligència d'ordenació de data 8 d'octubre de 2009, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació a Baksa Giedrus.  
Benidorm, 8 d'octubre de 2009.- La secretària judicial: Mª Engracia Román Ivorra.